 Sikkerhet i barnehagen

For oss i barnehagen er det aller viktigste at barna har aktive og utfordrende dager i et trygt barnehagemiljø. Barnehagen er tilrettelagt etter gjeldende forskrifter.

Gjennom HMS rutiner har vi fokus på sikkerhet til barn og personal. Vi har utarbeidet beredskapsplaner for mange ulike situasjoner og hendelser. Dette gjelder forhold inne og ute, i forhold til vedlikehold av bygg og utelekeplass, samt bemanning og personal. Alle ansatte må levere tilfredsstillende politiattest.

Det er rutiner for telling av barna både ute og inne. Spesielt er dette viktig når vi er ute, og vi går runder rundt barnehagen med jevne mellomrom. Vi har alle et ansvar for å ivareta og sikre at barna er trygge når de er i barnehagen.

Det er utarbeidet rutiner hvis brannalarmen går. Hver avdeling har sitt «møtested» som barna kjenner til. Vi har brannøvelse to ganger i året.

På turer er sikkerheten viktig, telling av barna som er på tur må skje med korte intervaller. Det skal alltid gå en voksne foran barna og en bak, og antall voksne skal være i forhold til antall barn som er med. Det brukes ofte tau som barna holder i når turmålet er litt lengre unna. Barna bruker refleksvester. Når turmålet er nådd, skal området sjekkes før barna begynner å leke.

Turer med buss skal godkjennes av dere foreldre. Ved oppstart i barnehagen blir det gitt ut et skjema for godkjenning av bussturer, turer til stranda med mer.

Andre sikkerhetsrutiner vil har:

* Grinda til barnehagen og til uglas plass skal være sikret.
* Barna skal alltid gå sammen med en voksen ut av grinda.
* Det er ikke lov å klatre på grinda eller hoppe over gjerdet.
* Bilene skal ikke stå å gå på tomgang i hente- og bringesituasjonen.
* Barna skal være sikret i bilene.
* Det er ikke lov å røyke på barnehagens område.

Vi ønsker å ha en trygg og sikker hverdag både for små og store med et positivt miljø som fremmer god helse.

Barnehagen er snus- og røykfri. Barn skal oppleve en mest mulig tobakksfri oppvekst. Det er derfor lovbestemt at alle barnehager nå skal være snus- og røykfri.

